Entidade municipal descentralizada

Unha Entidade municipal descentralizada (EMD, en catalán: Entitat municipal descentralitzada) é o nome que recibe en Cataluña a entidade local menor, consistente nun ou máis núcleos de poboación sen concello propio que se rexen conxuntamente por unha xunta de veciños, á fronte da cal hai un presidente.

 Constitución 
Normalmente, as EMD corresponden a antigos municipios que deste xeito recuperan unha parte da súa autonomía perdida ou a núcleos de poboación coa suficiente entidade dentro de municipios extensos con varias localidades. Estes «case-concellos» réxense pola Lei Municipal e de Réxime Local de Cataluña (Lei 8/1987, do 15 de abril) e teñen o seu precedente nas antigas entidades locais menores, como aínda se denominan estas entidades na Comunidade Valenciana, as Illas Baleares e en xeral no conxunto de España, onde teñen unhas competencias e atribucións parecidas.

Pódense constituír a demanda do núcleo de poboación que aspira a converterse en EMD, a petición do mesmo concello ou por acordo da Generalitat de Cataluña.

 Competencias 
As EMD teñen competencia sobre:
A vixilancia dos bens de uso público e dos bens comúns.
A conservación e administración do seu patrimonio, incluíndo o forestal, e a regulación do aproveitamento dos seus bens comúns. 
A iluminación pública e a limpeza viaria. 
A execución de obras e a prestación de servizos de competencia municipal de interese exclusivo da entidade, cando non vaian a cargo do municipio ou da comarca respectivos. 
A ordenación do tránsito de vehículos e de persoas dentro o seu ámbito. 
A conservación e o mantemento dos parques e xardíns e do patrimonio histórico e artístico do seu ámbito. 
As actividades culturais e deportivas directamente vinculadas á entidade.

 Lista de entidades 
En xaneiro de 2015, en Cataluña había 65 entidades municipais descentralizadas:
 Ainet de Besan (Alins, Pallars Sobirà)
 Arànser (Lles de Cerdanya, Cerdanya)
 Araós (Alins, Pallars Sobirà)
 Arcavell i la Farga de Moles (les Valls de Valira, Alt Urgell)
 Arestui (Llavorsí, Pallars Sobirà)
 Àreu (Alins, Pallars Sobirà)
 Arró (Es Bòrdes, Val d'Aran)
 Arròs e Vila (Vielha e Mijaran, Val d'Aran)
 Ars (les Valls de Valira, Alt Urgell)
 Arties e Garòs (Naut Aran, Val d'Aran)
 Asnurri (les Valls de Valira, Alt Urgell)
 Aubèrt e Betlan (Vielha e Mijaran, Val d'Aran)
 Bagergue (Naut Aran, Val d'Aran)
 Baiasca (Llavorsí, Pallars Sobirà)
 Baldomar (Artesa de Segre, Noguera)
 Bellaterra (Cerdanyola del Vallès, Vallès Occidental)
 Bescaran (les Valls de Valira, Alt Urgell)
 Betren (Vielha e Mijaran, Val d'Aran)
 Bítem (Tortosa, Baix Ebre)
 Campredó (Tortosa, Baix Ebre)
 Canalda (Odèn, Solsonès)
 Casau (Vielha e Mijaran, Val d'Aran)
 Civís (les Valls de Valira, Alt Urgell)
 Durro i Saraís (Vall de Boí, Alta Ribagorça)
 Escunhau e Casarilh (Vielha e Mijaran, Val d'Aran)
 Espui (la Torre de Cabdella, Pallars Jussà)
 l'Estartit (Torroella de Montgrí, Baix Empordà)
 Fontllonga i Ametlla (Camarasa, Noguera)
 Gausac (Vielha e Mijaran, Val d'Aran)
 Gerb (Os de Balaguer, Noguera)
 Gessa (Naut Aran, Val d'Aran)
 la Guàrdia d'Ares (les Valls d'Aguilar, Alt Urgell)
 Isil i Alós (Alt Àneu, Pallars Sobirà)
 Jesús (Tortosa, Baix Ebre)
 Josa de Cadí (Josa i Tuixén, Alt Urgell)
 Manyanet (Sarroca de Bellera, Pallars Jussà)
 Montenartró (Llavorsí, Pallars Sobirà)
 els Muntells (Sant Jaume d'Enveja, Montsià)
 Os de Civís (les Valls de Valira, Alt Urgell)
 Pi (Bellver de Cerdanya, Cerdanya)
 Picamoixons (Valls, Alt Camp)
 el Pla de la Font (Gimenells i el Pla de la Font, Segrià)
 Raimat (Lleida, Segrià)
 Rocallaura (Vallbona de les Monges, Urgell)
 Sant Joan Fumat (les Valls de Valira, Alt Urgell)
 Sant Martí de Torroella (Sant Joan de Vilatorrada, Bages)
 Sant Miquel de Balenyà (Seva, Osona)
 Santa Maria de Meià (Vilanova de Meià, Noguera)
 Seana (Bellpuig, Urgell)
 Sellui (Baix Pallars, Pallars Sobirà)
 Senet (Vilaller, Alta Ribagorça)
 Serra d'Almos, La (Tivissa, Ribera d'Ebre)
 Sorpe (Alt Àneu, Pallars Sobirà)
 Sossís (Conca de Dalt, Pallars Jussà)
 Sucs (Lleida, Segrià)
 el Talladell (Tàrrega, Urgell)
 Taús (les Valls d'Aguilar, Alt Urgell)
 Tornafort (Soriguera, Pallars Sobirà)
 Tredòs (Naut Aran, Val d'Aran)
 Unha (Naut Aran, Val d'Aran)
 Valldoreix (Sant Cugat del Vallès, Vallès Occidental)
 Vila i Vall de Castellbò (Montferrer i Castellbò, Alt Urgell)
 Vilac (Vielha e Mijaran, Val d'Aran)
 Vilamitjana (Tremp, Pallars Jussà)
 Víllec i Estana (Montellà i Martinet, Cerdanya)

 Véxase tamén 
Entidade local menor